Kvasir (mytologi)

Kvasir eller Kvase («gjæret bærsaft»,Gods, Goddesses, and Mythology (s. 801) jfr drikken kvass) var i norrøn mytologi en vismann skapt av vaner og æser i en bindende fredsavtale som ble beseglet med at alle spyttet i et kar etter tur. For å beholde dette vitnesbyrdet om fredsavtalen, skapte de en mann av spyttet, og det ble Kvasir, som var så vis at ingen kunne spørre om noe han ikke visste svaret på.Anders Bæksted: Guder og helte i Norden (s. 66), Politikens forlag, 1965

 Kvasir og Loke 
Kvasirs visdom var nyttig da gudene ville ha tak i Loke for å straffe ham for all ugagn han stod bak. Ifølge Snorre forvandlet Loke seg til en laks og skjulte seg ved Franangerfossen. Når han iblant tok sin egen skikkelse, knyttet han fiskegarn, slik fiskenett lages. Men så fikk Odin øye på ham fra Lidskjalv. Loke sprang straks ut i elven i lakseskikkelse; nettet kastet han på varmen. Da æsene kom til huset, var Kvasir den første som gikk. I asken så han restene av fiskegarnet, og forstod straks at det var til å fange fisk. Æsene knyttet da et tilsvarende garn, kastet det i elven og jaget Loke foran seg til fossen, der Tor dro ham opp.<ref>«Lokes straff», Gylvaginning, heimskringla.no</ref>

 Kvasirs blod 
Brage forklarte i Skaldskaparmål'', kap. 5-6, hvordan skaldskap oppstod: Kvasir reiste vidt og underviste andre, helt til han møtte de to onde dvergene Fjalar og Galar som drepte ham og tappet blodet hans i to kar, Son og Bodn, og en kjel som het Odrøre. Dvergene rørte blodet sammen med honning, og av dette oppstod skaldemjøden som gjør enhver som drikker den, til skald og vismann. Men til æsene sa dvergene at Kvasir var kvalt av sitt eget vett. Mjøden måtte de likevel gi fra seg til jotnen Suttung som bot for drapet på hans foreldre, og derfor er «Suttungs mjød» en kjenning for «skaldskap», jfr Suttungbevegelsen.

Suttung tvang dvergene ut på skjæret der de hadde latt faren hans drukne, og lot dem sitte der til tidevannet steg og kom til å drukne dem. Først da tilbød de ham mjøden med Kvasirs blod, og Suttung lot dem til gjengjeld leve. Mjøden gjemte han på Hnitberg og satte datteren sin, Gunnlod, til å vokte den; men Odin klarte senere å lure den fra henne. - Andre kjenninger for «skaldskap» er «Kvasirs blod» eller «dvergenes drikk» eller «Hnitbergs væte» eller «Odrøres eller Bodns eller Sons fylde eller væske» eller «dvergenes fartøy» — for denne mjøden reddet dem fra døden ute på skjæret.«Suttungs mjød», ''heimskringla.no

 Referanser 

Kategori:Personer fra norrøn mytologi